**בבית-משפט השלום תל אביב יפו**  **ת.פ 16-**

**המאשימה:** **מדינת ישראל**

באמצעות פרקליטות מחוז ת"א (פלילי)

הנרייטה סולד 1, ת"א יפו, תל-אביב 84120

טלפון: 03-6970090 פקס: 02-6467992

**- נגד –**

|  |  |  |  |
| --- | --- | --- | --- |
| **הנאשמים:** | |  | | --- | | **\_\_\_\_\_\_\_\_\_\_\_**  יליד XXXXXX ת.ז XXXXXXXX  רחוב XXXXXXXX | | 1. **XXXXXXX**   יליד XXXXXX ת.ז XXXXXXXX  רחוב XXXXXXXX   1. **XXXXXXXX**   יליד XXXXXX ת.ז XXXXXXXX  רחוב XXXXXXXX | |

**כתב אישום**

1. **העובדות :**
2. א. בתקופה הרלוונטית לכתב האישום, התבצעו עבודות בניה במסגרת הקמת שני מגדלי מגורים בפרוייקט  **\_\_\_\_\_\_\_\_\_\_\_** (להלן: **"האתר"**). מגדלי המגורים באתר היו בשלבי עבודות הגמר.

ב. חברת " **\_\_\_\_\_\_\_\_\_\_\_**" שימשה כקבלן הראשי באתר וכפועל יוצא מכך הייתה מבצעת הבניה כמשמעה בתקנות הבטיחות בעבודה (עבודות בניה) התשמ"ח- 1988 (להלן: "**התקנות**") (להלן: "**החברה**").

1. א. במועד הרלוונטי לכתב האישום, **שימש נאשם 1** כמנהל העבודה באתר מטעם החברה, ומתוקף תפקידו הנ"ל היה אחראי על עבודות הבניה באתר.

ב. במועד הנ"ל, שימש **נאשם 2** כעוזרו של נאשם 1 מטעם החברה והיה ממונה בפועל ואחראי מטעמו של נאשם 1 על העבודה ועל הבטיחות בבניין מספר 6 באתר (להלן: "**הבניין**").

ג.  **נאשם 3**, שימש במועד הרלוונטי לכתב האישום, כמנהל הפרויקט באתר מטעם החברה.

1. א. במועד שאינו ידוע למאשימה, סיכם נאשם 3, מנהל צוות בחברת " **\_\_\_\_\_\_\_\_\_\_\_**", על פירוק המעלית המשמשת להרמה ולהורדה של מטענים במהלך הבניה ומחוברת לבניין (להלן: "**העגורון**").

ב. לצורך כך ובתיאום עם נאשם 3, תיאם נאשם 2 עם  **\_\_\_\_\_\_\_\_\_\_\_**, נציג חברת " **\_\_\_\_\_\_\_\_\_\_\_**", כי יפרק לוחות זכוכית במעקות של חלק ממרפסות הדירות, זאת על מנת לאפשר את פירוק העגורון.

ג. בהמשך לאמור בס"ק 3(ב), פורק אחד הלוחות במעקה הזכוכית שבמרפסת הדירה.

4. על אף הסרת לוחות זכוכית במעקות כמפורט לעיל, נמשכה העבודה בדירות כסדרה. נאשם 2 או מי מטעמו, פתח את הדירה, כמו גם דירות אחרות בבניין, בין לצורך ביצוע עבודות הניקיון ובין לצורך ביצוע עבודות אחרות, זאת על אף חסרונו של לוח זכוכית במעקה המרפסת.

5. בתאריך  **\_\_\_\_\_\_\_\_\_\_\_**, בשעה שאינה ידועה למאשימה, הגיע  **\_\_\_\_\_\_\_\_\_\_\_** (להלן: **"המנוח"**) לשם ביצוע עבודות ניקיון בבניין.

6. בהמשך לאמור לעיל, בשעה  **\_\_\_\_\_\_\_\_\_\_\_** או בסמוך לכך, במהלך ביצוע עבודות ניקיון בדירה, יצא המנוח למרפסת הדירה ונשען על המעקה, מבלי ששם ליבו לכך, שאחד מלוחות הזכוכית במעקה חסר. עקב כך, נפל המנוח מהקומה התשיעית, דרך הפתח במרפסת, ומותו נקבע במקום.

**7. התאונה ומותו של המנוח נגרמו כתוצאה ממעשיהם וממחדליהם של הנאשמים.**

8. במעשיהם האמורים לעיל, גרמו הנאשמים ברשלנותם למותו של המנוח.

**ב. הוראת החיקוק לפיה מואשמים הנאשמים:**

**גרם מוות ברשלנות,** עבירה לפי סעיף 304 לחוק העונשין, התשל"ז - 1977.

**ג. עדי התביעה:**

1. **\_\_\_\_\_\_\_\_\_\_\_**

2. **\_\_\_\_\_\_\_\_\_\_\_**.

3. **\_\_\_\_\_\_\_\_\_\_\_**

4. **\_\_\_\_\_\_\_\_\_\_\_**.

5. **\_\_\_\_\_\_\_\_\_\_\_**.

6. **\_\_\_\_\_\_\_\_\_\_\_**ראשון לציון.

7. **\_\_\_\_\_\_\_\_\_\_\_**בני ברק.

8. **\_\_\_\_\_\_\_\_\_\_\_**בני ברק.

9. **\_\_\_\_\_\_\_\_\_\_\_**מרחב דן ת"א, משטרת ישראל.

10. **\_\_\_\_\_\_\_\_\_\_\_**, מפקח חוקר בטיחות, מינהל הבטיחות והבריאות התעסוקתית, משרד הכלכלה, שלמה 53 ת"ד 393 תל אביב 66845.

11. **\_\_\_\_\_\_\_\_\_\_\_**, משרד הבריאות, המרכז הלאומי לרפואה משפטית (בקשר לחו"ד  **\_\_\_\_\_\_\_\_\_\_\_**) - **אין צורך לזמן**.

**\_\_\_\_\_\_\_\_\_\_\_, עו"ד**

**ממונה בפרקליטות תל אביב (פלילי)**

פמת"א (פלילי) **\_\_\_\_\_\_\_\_\_\_\_**

סימוכין  **\_\_\_\_\_\_\_\_\_\_\_**/2016

**הודעה לנאשם**

**הנאשם יכול לבקש שימונה לו סנגור ציבורי אם מתקיים בו אחד מהתנאים לזכאות נאשם לייצוג המנויים בסעיף 18(א) לחוק הסנגוריה הציבורית, תשנ"ו – 1995.**

**הודעה לבית-המשפט**

**בהתאם להוראת סעיף 15א'(א) לחוק סדר הדין הפלילי [ נוסח משולב] התשמ"ב - 1982 המאשימה מודיעה בזאת, כי קיימת אפשרות לפיה יתבקש בית המשפט להטיל על הנאשם עונש מאסר בפועל, אם יורשע בתיק זה.**